หุ้น-น้ำมันสหรัฐปิดบวกเล็กน้อย
ดัชนีดาวโจนส์ปรับบวก43.85 จุดขานรับข้อมูลภาคแรงงาน น้ำมันปิดเพิ่มขึ้น 0.17 ดอลล่าร์
5 ม.ค. 2556

ดัชนีดาวโจนส์ปรับบวก43.85 จุดขานรับข้อมูลภาคแรงงาน น้ำมันปิดเพิ่มขึ้น 0.17 ดอลล่าร์
ตลาดหุ้นสหรัฐปิดการซื้อขายเมื่อคืนที่ผ่านมา(4ม.ค.) ดัชนีดาวโจนส์ปรับเพิ่มขึ้น 43.85 จุด หรือ +0.30 เปอร์เซ็นต์ ปิดที่ 13,435.21 จุด ดัชนีแนสแดคเพิ่มขึ้น 1.09 จุด หรือ +0.04 เปอร์เซ็นต์ ปิดที่ 3,101.66 จุด และดัชนีเอสแอนด์พี เพิ่มขึ้น 7.1 จุด หรือ +0.49 เปอร์เซ็นต์ ปิดที่1,466.47 จุด
ตลาดขานรับตัวเลขข้อมูลภาคแรงงานสหรัฐอเมริกาที่ยังดีอยู่ และอัตราการว่างงานเริ่มลดลง โดยกระทรวงแรงงานสหรัฐรายงานว่า ตัวเลขจ้างงานนอกภาคการเกษตรปรับตัวเพิ่มขึ้น 155,000 ตำแหน่งในเดือนธ.ค. ขณะที่อัตราว่างงานอยู่ที่ระดับ 7.8% บ่งชี้ถึงสัญญาณการขยายตัวในตลาดแรงงานสหรัฐ นอกจากนี้ ทางกระทรวงฯ ยังได้ปรับทบทวนตัวเลขจ้างงานเดือนพ.ย.ขึ้นเป็น 161,000 ตำแหน่ง จากที่รายงานก่อนหน้านี้ที่146,000 ตำแหน่ง
ด้านสัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกุมภาพันธ์ เพิ่มขึ้น 17 เซนต์ หรือ +0.18เปอร์เซ็นต์ ปิดที่ 93.09 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 83 เซนต์ ปิดที่ 111.31 ดอลลาร์ต่อบาร์เรล